**ΣΥΜΒΟΥΛΙΟ ΑΕΙΦΟΡΩΝ ΚΤΙΡΙΩΝ ΕΛΛΑΔΑΣ**

**ΠΡΟΣΚΛΗΣH
Τακτικής Γενικής Συνέλευσης των Μελών του μη κερδοσκοπικού Σωματείου με την επωνυμία «ΣΥΜΒΟΥΛΙΟ ΑΕΙΦΟΡΩΝ ΚΤΙΡΙΩΝ ΕΛΛΑΔΑΣ» και τον διακριτικό τίτλο «SBC GREECE»**

Σύμφωνα με το Νόμο και το Καταστατικό του Σωματείου, καλούνται τα μέλη αυτού, στην ετήσια Τακτική Γενική Συνέλευση, που θα πραγματοποιηθεί την **20η Φεβρουαρίου 2020, ημέρα Πέμπτη και ώρα 17:30**, σε χώρο συνεδριάσεων του **ΕΒΕΑ, επί της οδού Ακαδημίας 7, 5ος Όροφος, ΤΚ 106 71, Αθήνα,** προκειμένου να αποφασίσουν επί των κατωτέρω θεμάτων ημερησίας διάταξης:

**ΗΜΕΡΗΣΙΑ ΔΙΑΤΑΞΗ**

1. Απολογισμός της οικονομικής χρήσης που έληξε την 31/12/2019.
2. Ανάγνωση της έκθεσης της Ελεγκτικής Επιτροπής και έγκριση της λογοδοσίας
3. Έγκριση του οικονομικού απολογισμού, των πεπραγμένων του Δ.Σ. και των οικονομικών καταστάσεων της χρήσης που έληξε την 31/12/2019.
4. Απαλλαγή των Μελών του Δ.Σ. από κάθε ευθύνη αποζημιώσεως.
5. Αρχαιρεσίες για την εκλογή των αιρετών οργάνων του SBC Greece (για την ανάδειξη του Διοικητικού Συμβουλίου καθώς και της Ελεγκτικής Επιτροπής του SBC Greece).

Όλα τα ταμειακά μη ενήμερα Μέλη του Σωματείου που επιθυμούν να συμμετάσχουν στην ετήσια τακτική γενική συνέλευση, πρέπει το αργότερο **εντός δέκα (10) ημερολογιακών ημερών** πριν την ορισθείσα στην ημερησία διάταξη ημερομηνία σύγκλησής της, να καταθέσουν στα Κεντρικά Γραφεία του Σωματείου και υπόψη της Ταμία αυτού Κας Αγλαΐας Ντίλη, (ή με ηλεκτρονικό μήνυμα στη διεύθυνση contact@sbcgreece.org και θέμα «Καταβολή εισφορών») αντίγραφο της απόδειξης πληρωμής της ετήσιας συνδρομής τους για το έτος 2020. Άλλως, τα Μέλη του Σωματείου που δεν συμμορφώνονται προς τις ανωτέρω προθεσμίες και διατάξεις, δεν έχουν κατά τα άρθρα 5, 13Ε και 18 του Καταστατικού δικαίωμα συμμετοχής, στην Ετήσια Τακτική Γενική Συνέλευση της 20ης Φεβρουαρίου 2020.

**Σημειώνεται ότι** όσα μέλη επιθυμούν να θέσουν υποψηφιότητα για μέλη του Διοικητικού Συμβουλίου ή της Ελεγκτικής Επιτροπής πρέπει να γνωστοποιήσουν την υποψηφιότητά τους με ηλεκτρονικό μήνυμα email στη διεύθυνση contact@sbcgreece.org μέχρι τις 10 Φεβρουαρίου 2020. Απαραιτήτως η γνωστοποίηση της υποψηφιότητας πρέπει να συνοδεύεται από υπογεγραμμένη υπεύθυνη δήλωση σχέδιο της οποίας επισυνάπτεται στην παρούσα πρόσκληση.

Η λίστα των υποψηφίων για το Διοικητικό Συμβούλιο και την Ελεγκτική Επιτροπή θα γνωστοποιηθεί στις 13 Φεβρουαρίου 2020 με αποστολή email σε όλα τα μέλη.

Σύμφωνα με το Νόμο και το Καταστατικό, σε περίπτωση μη επίτευξης της απαιτούμενης απαρτίας για τη διεξαγωγή της Ετήσιας Τακτικής Γενικής Συνέλευσης, ορίζεται ότι η 1η Επαναληπτική Τακτική Γενική Συνέλευση θα πραγματοποιηθεί την **Πέμπτη 27 Φεβρουαρίου 2020,** **την ίδια ώρα, στον ίδιο τόπο και χώρο και με τα ίδια μόνο ανωτέρω θέματα ημερησίας διάταξης, χωρίς τη δημοσίευση νέας, ειδικής για το σκοπό αυτό πρόσκλησης.**

**Ο Πρόεδρος Ο Γενικός Γραμματέας**

**Παντελής Λεβαντής Σπύρος Κωνσταντάκης
\_\_\_\_\_\_\_\_\_\_\_\_\_ \_\_\_\_\_\_\_\_\_\_**